**AIŠKINAMASIS RAŠTAS**

**DĖL Klaipėdos miesto savivaldybės tarybos 2012 m. KOVO 29 d. sprendimo Nr. t2-94 „dėl klaipėdos miesto savivaldybės jaunimo reikalų tarybos nuostatų, sudėties patvirtinimo ir pirmininko skyrimo“ pakeitimo**

**1. Sprendimo projekto esmė, tikslai ir uždaviniai.**

Šis sprendimo projektas parengtas, siekiant po įvykusių savivaldos rinkimų pakeisti Klaipėdos miesto savivaldybės jaunimo reikalų tarybos, veikiančios visuomeniniais pagrindais prie Klaipėdos miesto tarybos, sudėtį ir patikslinti Jaunimo reikalų tarybos nuostatus ta apimtimi, kuri susijusi su Klaipėdos miesto tarybos komitetų pavadinimų pakeitimais bei posėdžių šaukimo tvarka.

**2. Uždaviniai:**

Patikslinti bei pakeisti Klaipėdos miesto savivaldybės jaunimo reikalų tarybos sudėtį, atsižvelgiant į Klaipėdos miesto savivaldybės tarybos veiklos reglamentu, pakeistu Klaipėdos miesto savivaldybės tarybos 2015 m. balandžio 14 d. sprendimu Nr. T2-71 ,,Dėl Klaipėdos miesto savivaldybės tarybos 2001 m. rugsėjo 20 d. sprendimo Nr. 223 „Dėl Savivaldybės tarybos veiklos reglamento patvirtinimo“ pakeitimo“, pakeistus Klaipėdos miesto tarybos komitetų pavadinimus. Patvirtinti naujos sudėties Jaunimo reikalų tarybą, patvirtinti tarybos pirmininką, nuostatuose numatyti, kad posėdžiai gali būti šaukiami ir nuotoliniu būdu.

**3. Projekto rengimo priežastys ir kuo remiantis parengtas sprendimo projektas.**

Vadovaujantis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 dalimi, Klaipėdos miesto savivaldybės tarybos veiklos reglamentu, pakeistu Klaipėdos miesto savivaldybės tarybos 2015 m. balandžio 14 d. sprendimu Nr. T2-71 ,,Dėl Klaipėdos miesto savivaldybės tarybos 2001 m. rugsėjo 20 d. sprendimo Nr. 223 „Dėl Savivaldybės tarybos veiklos reglamento patvirtinimo“ pakeitimo“, bei po įvykusių savivaldos rinkimų pasikeitus politikams miesto taryboje, 2015-05-16 įvykus visuotiniam Klaipėdos jaunimo organizacijų asociacijos „Apskritasis stalas“ susirinkimui, 2015 m. birželio 8 d. gauti naujai deleguoti jaunimo atstovai į Jaunimo reikalų tarybą.

Patvirtinus sprendimo projektą, bus pakeista Klaipėdos miesto savivaldybės jaunimo reikalų tarybos sudėtis, patvirtintas tarybos pirmininkas, patikslinti Jaunimo reikalų tarybos nuostatai ta apimtimi, kiek yra pakeisti Klaipėdos miesto tarybos komitetų pavadinimai, taip pat papildyta nuostata dėl posėdžių šaukimo tvarkos.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

**PRIDEDAMA:**

Delegavimo informacija, 4 lapai.

Jaunimo reikalų koordinatorė Airida Čėsnienė